biswa921/hiwiki-latest-pages-articles-raw huggingface dataset:
अधोरक्त खगोलशास्त्र

thumb|300px| हबल दूरदर्शी द्वारा करीना नेबुला (Carina Nebula) की इन्फ्रारेड प्रकाश में खिंची गयी तस्वीर 
thumb|IRAS overview
अधोरक्त या  इन्फ्रारेड खगोलशास्त्र (Infrared astronomy), खगोलशास्त्र और खगोलभौतिकी की एक शाखा है जिसमें खगोलीय निकायों को इन्फ्रारेड प्रकाश में देखकर अध्ययन किया जाता है। सन १८०० में विलियम हरशॅल ने इन्फ्रारेड प्रकाश की खोज की और इसके तीन दशक बाद सन १८३० में अधोरक्त खगोलशास्त्र की शुरुआत हुई। विद्युत चुम्बकीय वर्णक्रम में इन्फ्रारेड प्रकाश का तरंगदैर्ध्य विस्तार (०.७५ से ३०० माइक्रोमीटर), दृश्य प्रकाश तरंगदैर्घ्य विस्तार (३८० से ७५० नैनोमीटर) और सूक्ष्म तरंगदैर्घ्य तरंग के बीच होता है।

इन्फ्रारेड खगोलशास्त्र और प्रकाशीय खगोलशास्त्र (optical astronomy) दोनों में ही प्रायः एक ही तरह केटेलिस्कोप और एक ही तरह के दर्पण या लेंस का प्रयोग किया जाता है क्योंकि इन्फ्रारेड और दृश्य प्रकाश दोनों ही विद्युतचुम्बकीय तरंगों का प्रकाशिकी व्यवहार सामान होता है। पृथ्वी के वातावरण में उपस्थित जल वाष्प द्वारा विभिन्न तरंगदैर्ध्यों वाली इन्फ्रारेड प्रकाश का अवशोषण कर लिया जाता है इसलिए अधिकतर इन्फ्रारेड टेलीस्कोपों की स्थापना संभावित अधिक से अधिक ऊँचे और सूखे स्थानों में की जाती है। ' स्पिट्जर अंतरीक्ष टेलिस्कोप '(Spitzer Space Telescope) और ' हरशॅल अंतरीक्ष वेधशाला ' (Herschel Space observatory) दोनों ही ऐसी इन्फ्रारेड वेधशालाएं है जिसे सूदुर अंतरीक्ष में स्थापित किया गया है।

 इन्हें भी देखें 
 खगोलशास्त्र से संबंधित शब्दावली

श्रेणी:खगोलशास्त्र
जलोद्भिद

300px|right|thumb|नलिनी (वाटर लिली) की प्रजाति का एक पुष्प

जलोद्भिद (=जल+उद्भिद = जलीय पौधे / Aquatic plants या hydrophytes या aquatic macrophytes) वे पादप हैं जो जलीय पर्यावरण में रहने एवं विकसित होने के लिये अनुकूलित हैं।

यह जल में अथवा अति आर्द्र भाग में ही विकसित होता है। इसका तना प्रायः लम्बा और मुलायम होता है जिसमें लकड़ी के रेशे की कमी पायी जाती है। इसकी जड़ उथली तथा पत्तियां लम्बी और पतली होती हैं। केला इसका उत्कृष्ट उदाहरण है। 

 इन्हें भी देखें 
 मरूद्भिद

 बाहरी कड़ियाँ 
 Aquatic Plant Finder
 PlantGeek.net
अब्द अल-रहमान अल-सूफ़ी

thumbnail|अब्द अल-रहमान अल-सूफ़ी की "खगोलीय तारामंडलों का चित्रण" नामक किताब में धनुषधारी तारामंडल (सैजीटेरियस) का बखान
अब्द अल-रहमान अल-सूफ़ी (फ़ारसी: , जन्म: ७ दिसम्बर ९०३, देहांत: २५ मई ९८६) एक ईरानी खगोलशास्त्री थे जिसे अब्दुल रहमान सूफ़ी, अब्द अल-रहमान अबु अल-हुसैन और अज़ोफ़ी के नामों से भी जाना जाता है। चन्द्रमा पर स्थित "अज़ोफ़ी" नाम के प्रहार क्रेटर और "१२६२१ अलसूफ़ी" नाम के हीन ग्रह का नामकरण इन्ही के सम्मान में किया गया है। इन्होंने सन् ९६४ ईसवी में खगोलशास्त्र की एक प्रख्यात किताब "स्थित तारों की पुस्तक" प्रकाशित की थी, जिसमें बहुत से नक्षत्रों की तस्वीरें और विवरण शामिल था।

 जीवनी 
अल-सूफ़ी के नाम से ज़ाहिर होता है के वे एक सूफ़ी मुसलमान थे। उनका सम्बन्ध इस्फ़हान, ईरान में स्थित अमीर अदूद अद-दौला के दरबार से था, जहाँ वे पुराने यूनानी खगोलशात्र ग्रंथों को अरबी भाषा में अनुवाद करने में जुटे रहते थे। उनका ख़ास ध्यान टॉलमी की "आल्मागेस्ट" किताब पर था।Introduction to Astronomical Photometry, Edwin Budding, Osman Demircan, pp. 15, Cambridge University Press, 2007, ISBN 978-0-521-84711-7, ... Also benefitting from the Almagest, Abd al Rahman Sufi, at Isfahan in the tenth century, decided that not only the positional determinations of the stars as given in the Almagest, but also their magnitudes, could be checked, or reassessed ...

 इन्हें भी देखें 
 आकाशगंगा
 नीहारिका

 सन्दर्भ 

श्रेणी:ईरानी वैज्ञानिक
श्रेणी:खगोलशास्त्री
श्रेणी:हिन्दी विकि डीवीडी परियोजना
इस्लामी परामर्शक सभा (ईरान)

ईरान की इस्लामी परामर्शक सभा (फ़ारसी: مجلس شورای اسلامی मजलिसे शैराये इस्लामी), जिसे ईरानी संसद या जन सदन भी कहा जाता है, ईरान का राष्ट्रीय विधायी निकाय है। वर्तमान में संसद में कुल 290 प्रतिनिधि हैं, जबकि 18 फ़रवरी 2000 के चुनाव से पहले सीटों की संख्या 270 थी।
 
संसद के मौजूदा अध्यक्ष अली लारीजानी, प्रथम उपाध्यक्ष मुहम्मद हसन अबौटोरबी फार्द और द्वितीय उपाध्यक्ष शाहबुद्दीन सद्र हैं।
 सन्दर्भ 

श्रेणी:ईरान की संस्कृति
माधोपुर, पंजाब

माधोपुर पंजाब के अंतिम छोर पर स्तिथ एक छोटा पर अत्यंत सुन्दर क़स्बा है और वहां से रावी नदी को पार करके जम्मू एवं कश्मीर राज्य प्रारंभ हो जाता है। व्यापारिक, सामरिक और भूगोलिक रूप से इसका महत्व और भी ज्यादा हो जाता है, क्योंकि भारत को जम्मू और कश्मीर से जोड़ने वाला एकमात्र रास्ट्रीय राजमार्ग और भारतीय रेल यहीं से होकर गुज़रती है। जिसके कारण इसे पंजाब के प्रवेशद्वार के रूप से जाना जाता है। यह क्षेत्र पर्यटन की दृष्टि से एक अच्छा स्थान है। हिमालय की शिवालिक पहाडि़यो और रवि के किनारे बनी सड़क का नजारा यहाँ से अत्यंत ही मनमोहक है।

 इतिहास 
 
माधोपुर पहले पहाड़ी राज्यों के शासन के अधीन था। महाराजा रणजीत सिंह ने भी माधोपुर पर शासन किया है इसके परमाण महराजा रणजीत सिंह के राज्यकाल का महल आज भी यहाँ से ५ किलोमीटर दूर शाहपुर कंडी में स्थित है। अंग्रेजो के काल के गिरिजाघर, परिओं का बाग, लाल कोठी, अप्परबारी दोआब नहर, लोयर बारी दोआब नहर और अन्य कई इमारते आज भी यहाँ मौजूद है। माधोपुर से जम्मू कश्मीर में प्रवेश करने पर डॉ श्यामा प्रसाद मुखर्जी को 11 मई 1953 को जम्मू और कश्मीर के शेख़ अब्‍दुल्‍ला ने हिरासत में ले लिया था। पंजाब सरकार ने उनकी स्मृति में एक मूर्ती यहाँ स्थापित की।

 सन्दर्भ
सर्प तारामंडल

thumb|सर्प तारामंडल
सर्प या सरपॅन्स (अंग्रेज़ी: Serpens, यूनानी: Ὄφις) तारामंडल पृथ्वी के उत्तरी भाग से नज़र आने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इसके दो हिस्से हैं - "सर्प सिर" (Serpens Caput) जो पश्चिम में दिखता है और "सर्प दुम" (Serpens Cauda) जो पूर्व में दिखता है। इन दोनों हिस्सों के बीच में सर्पधारी तारामंडल (Ophiuchus, Ὀφιοῦχος, ऑफ़ीयूकस) आता है।"Caelum, Constellation Boundary". The Constellations. International Astronomical Union. Retrieved 20 April 2014.

 तारे 
सर्प तारामंडल में नौ मुख्य तारे हैं। इनमें से सब से ज़्यादा चमकीला तारा उनुक़ अल-हाए हैं। सर्प तारामंडल को कई पुराने खगोलशास्त्रियों नें एक सर्प के आकार में दर्शाया था।

 इन्हें भी देखें 
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
सर्पधारी तारामंडल

thumb|सर्पधारी तारामंडल
सर्पधारी या ऑफ़ीयूकस (अंग्रेज़ी: Ophiuchus, यूनानी: Ὀφιοῦχος) तारामंडल पृथ्वी के उत्तरी भाग से नज़र आने वाला एक बड़ा तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। आकाश में यह सर्प तारामंडल के दो हिस्सों - "सर्प सिर" (Serpens Caput) और "सर्प दुम" (Serpens Cauda) - के बीच में स्थित होता है। पुरानी खगोलशास्त्रिय पुस्तकों में इसे अक्सर एक सर्प को बीच से उठाते हुए एक आदमी की तरह दर्शाया जाता था।Levy, David H. (2005). Deep Sky Objects. Prometheus Books. ISBN 1-59102-361-0.Ridpath, Ian; and Tirion, Wil; (2007) Stars and Planets Guide, Collins, London; ISBN 978-0-00-725120-9, Princeton University Press, Princeton; ISBN 978-0-691-13556-4

 तारे 
सर्पधारी तारामंडल में दस मुख्य तारे हैं। इनमें से सब से ज़्यादा चमकीले तारे अल्फ़ा ऑफ़ीयूकी तारा और एटा ऑफ़ीयूकी हैं। बारनर्ड का तारा, जो हमारे सौर मण्डल के काफी निकट है, इसी तारामंडल में स्थित है।

 इन्हें भी देखें 
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
हंस तारामंडल

thumb|हंस तारामंडल
हंस या सिग्नस (अंग्रेज़ी: Cygnus) तारामंडल हमारी आकाशगंगा क्षीरमार्ग (मिल्की वे) के चपटे चक्र में स्थित एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इसे कभी-कभी उत्तरी शूल (उत्तरी क्रॉस) बुलाया जाता है। पुरानी खगोलशास्त्रिय पुस्तकों में इसे अक्सर एक हंस के रूप में दर्शाया जाता था।Levy, David H. (2005). Deep Sky Objects. Prometheus Books. ISBN 1-59102-361-0.Ridpath, Ian; and Tirion, Wil; (2007) Stars and Planets Guide, Collins, London; ISBN 978-0-00-725120-9, Princeton University Press, Princeton; ISBN 978-0-691-13556-4

 तारे 
हन्स तारामंडल में नौ मुख्य तारे हैं, हालांकि वैसे इसमें दर्ज़नों तारे स्थित हैं। इसके दो अधिक चमकीले तारे हंस की आकृति से सिर पर स्थित हैं और इन दोनों को इकठ्ठा अल्बिरेयो बुलाया जाता है। अल्बिरेयो के दो तारे आंख से तो एक तारा प्रतीत होते हैं, लेकिन दूरबीन से देखा जाए तो साफ़ पता चलता है के यह वास्तव में पास-पास दो तारे हैं - एक का रंग थोड़ा पीला है और दुसरे का रंग थोड़ा नीला। हंस की आकृति की दुम में एक तीसरा ज़ोर से चमकने वाला डॅनॅब नाम का तारा है।

 इन्हें भी देखें 
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
कालपुरुष तारामंडल

कालपुरुष या शिकारी या ओरायन (अंग्रेज़ी: Orion) तारामंडल दुनिया भर में दिख सकने वाला एक तारामंडल है, जिसे बहुत से लोग जानते और पहचानते हैं। पुरानी खगोलशास्त्रिय पुस्तकों में इसे अक्सर एक पुरुष या शिकारी के रूप में दर्शाया जाता था।"Katha Prize Stories, Volume 10," Geeta Dharmarajan, Nandita Aggarwal; Katha, 2000, ISBN 9788187649083, ... stepped out of his four by four to look for his favourite constellation. But what is this? The Kalpurush with the hunting dog has vanished ..."Contemporary Socio-Cultural and Political Perspectives in Thailand," Pranee Liamputtong, Springer Science & Business Media, 2014, ISBN 9789400772441, ..। The star Anirudha (Siva) is the central member of the Orion constellation known as Kalapurusha (embodiment of time) giving the Nataraja its symbolic reference to other stars ...

 तारे 
thumb|300px|left|कालपुरुष तारामंडल - कलात्मक चित्र
कालपुरुष तारामंडल में सात मुख्य तारे हैं, हालांकि वैसे इसमें दर्ज़नों तारे स्थित हैं। इस तारामंडल में तीन तेज़ी से चमकने वाले तारे एक सीधी लक़ीर में हैं, जिसे "कालपुरुष का कमरबंद" ("ओरायन की बॅल्ट") कहा जाता है। सात मुख्य तारे इस प्रकार हैं -

 तारे का नाम  अंग्रेज़ी नाम  बायर नाम  व्यास (सूरज से कितने गुना अधिक)  तारे की ज्योति की प्रबलता(मैगनित्यूड)  पृथ्वी से दूरी(प्रकाश-वर्ष)  टिपण्णी आद्रा (बीटलजूस)  Betelgeuse  α Ori      ६६७        ०.४३     ६४३  राजन्य (राइजॅल)  Rigel  β Ori     ७८        ०.१८     ७७२  बॅलाट्रिक्स  Bellatrix  γ Ori      ७.०        १.६२     २४३  मिन्ताक़  Mintaka  δ Ori      अज्ञात        २.२३ (३.२/३.३) / ६.८५ / १४.०     ९००  यह दरअसल एक-दूसरे के पास घूमते दो तारे हैं, जिस वजह से इनसे आने वाला प्रकाश बहुत बदलता रहता है (मसलन जब एक दूसरे के आगे आ जाता है) ऍप्सिलन ओरायोनिस  Alnilam  ε Ori      २६        १.६८     १३५९  ज़ेटा ओरायोनिस  Alnitak  ζ Ori      अज्ञात        १.७०/~४/४.२१     ८००  यह दरअसल तीन तारों का मण्डल है जो बिना दूरबीन के एक लगते हैं कापा ओरायोनिस  Saiph  κ Ori      ११        २.०६     ७२४

 ऋग्वेद में 
ऋग्वेद में कालपुरुष तारामंडल से मिलता-जुलता एक "मृग" (हिरण) तारामंडल बताया गया है, लेकिन इन दोनों में कुछ भिन्नताएँ हैं।

 इन्हें भी देखें 
 तारामंडल
 आद्रा तारा
 राजन्य तारा
 बॅलाट्रिक्स तारा
 ओरियन की बेल्ट

 सन्दर्भ 

श्रेणी:तारामंडल
*
श्रेणी:हिन्दी विकि डीवीडी परियोजना
अर्थवाद

अंगूठाकार|गुणगान
अंगूठाकार|म्ंत्र्
अर्थवाद भारतीय पूर्वमीमांसा दर्शन का विशेष पारिभाषिक शब्द, जिसका अर्थ है प्रशंसा, स्तुति अथवा किसी कार्यात्मक उद्देश्य को सिद्ध कराने के लिए॰इधर उधर की बातें जो कार्य सम्पन्न करने में प्रेरक हों। पूर्वसीमांसा दर्शन में वेदों के-जिनको वह अपौरुषेय, अनादि और नित्य मानता है- सभी वाक्यों का समन्वय करने का प्रयत्न किया गया है और समस्त वेदवाक्यों का मुख्य प्रयोजन मनुष्य को यज्ञादि धार्मिक क्रियाओं में प्रवृत्त कराने का साधन मात्र माना है; किसी विशेष, वास्तविक वस्तु का वर्णन नहीं माना। विधि, निषेध, मन्त्र, नामध्येय, क्रियात्मक वाक्यों को छोड़कर और सब वाक्य अर्थवाद के अन्तर्गत है। यज्ञ से, जो वेदों का मुख्य विधान हैं, उनका केवल इतना ही संबंध है कि वे बच्चों की लिखी हई सत्यासत्यनिरपेक्ष कहानियों की नाईं मनुष्यों को यज्ञ करने की प्रेरणा करते हैं तथा न करने से हानि का संकेत करते हैं। 

समस्त अर्थवादात्मक वाक्य तीन प्रकार के हैं: 

(1) गुणवाद, जिसमें मनुष्यों के साधारण ज्ञान के विरुद्ध वस्तुओं के गुणों का वर्णन मिलता है; 

(2) भूतार्थवाद, जिसमें वे वाक्य आते हैं जो मनुष्यों को ऐसी बातें बतलाते हैं जिनका ज्ञान वेदवाक्यों के अतिरिक्त और किसी प्रमाण द्वारा नहीं हो सकता; 

(3) अनुवाद, वे वाक्य जिनमें उन वाक्यों का वर्णन है जिनका ज्ञान मनुष्यों को पहले से है। 

मीमांसकों के अनुसार वेदवां‌मय में आए हुए ब्रह्म, ईश्वर, जीव, देवता, लोक और परलोक आदि संबंधी सभी वर्णन अर्थवाद मात्र हैं। उनका उद्देश्य हमको इन वस्तुओं का ज्ञान देना नहीं है, केवल क्रिया (यज्ञ) में प्रवृत्त कराना है। इस सिद्धांत का उत्तरमीमांसा (वेदांत) के आचार्यो ने, विशेषत: श्री शकराचार्य ने, खंडन किया है। साधारण बोलचाल में अर्थवाद का अभिप्राय झूठी सच्ची बातें कहकर अपना मतलब सिद्ध करना हो गया है।

बाहरी कड़ियाँ
Arthavāda (Hindupedia)

श्रेणी:भारतीय दर्शन
घटना क्षितिज

thumb|पहली स्थिति: काले छिद्र के घटना चक्र से दूर दिक्-काल सामान्य है और कोई वस्तु किसी भी दिशा में जा सकती है
thumb|दूसरी स्थिति: घटना चक्र के पास गुरुत्वाकर्षण भयंकर है और सामान्य सापेक्षता के सिद्धांत का पालन करते हुए दिक्-काल में मरोड़े पैदा हो चुकी हैं - अब अधिकतर दिशाएँ वस्तु को घटना चक्र की और खींच रहीं हैं
thumb|तीसरी स्थिति: वस्तु घटना चक्र के अन्दर है जहाँ दिक्-काल इतनी ज़बरदस्त तरीक़े से मुड़ी हुई है के सारी दिशाएँ केवल काले छिद्र के केंद्र की तरफ़ जाती हैं - वापसी असंभव है - घटना चक्र से बाहर बैठा कोई भी इस वस्तु को नहीं देख सकता और घटना चक्र के अन्दर पैदा हुआ कोई भी प्रकाश घटना चक्र को पार कर के बहार नहीं जा सकता
भौतिकी के सामान्य सापेक्षता सिद्धांत में, घटना क्षितिज (event horizon) दिक्-काल में एक ऐसी सीमा होती है जिसके पार होने वाली घटनाएँ उसकी सीमा के बाहर के ब्रह्माण्ड पर कोई असर नहीं कर सकती और न ही उसकी सीमा के बाहर बैठे किसी दर्शक या श्रोता को यह कभी भी ज्ञात हो सकता है के इस क्षितिज के पार क्या हो रहा है। आम भाषा में इसे "वापसी असंभव" की सीमा कह सकते हैं, यानि इसके पार गुरुत्वाकर्षण इतना भयंकर हो जाता है के कोई भी चीज़, चाहे वस्तु हो या प्रकाश, यहाँ से बहार नहीं निकल सकता। इसकी सब से अधिक दी जाने वाली मिसाल "काला छिद्र" (ब्लैक होल) है। काले छिद्रों के घटना क्षितिजों के अन्दर अगर किसी वस्तु से प्रकाश उत्पन्न होता है तो वह हमेशा के लिए घटना क्षितिज सीमा के अन्दर ही रहता है - उस से बाहर वाला उसे कभी नहीं देख सकता। यही वजह है कि काले छिद्र काले लगते हैं - उनसे कोई रोशनी नहीं निकलती।

जब कोई चीज़ काले छिद्र की गुरुत्वाकर्षक चपेड़ में आकर उसकी तरफ़ गिरने लगती है तो जैसे-जैसे वह घटना क्षितिज की सीमा के क़रीब आने लगती है वैसे-वैसे गुरुत्वाकर्षण के भयंकर प्रकोप से सापेक्षता सिद्धांत के अद्भुत प्रभाव दिखने लगते हैं। दूर से देखने वालों को ऐसा लगता है के उस वस्तु की काले छिद्र के तरफ़ गिरने की गति धीमी होती जा रही है और उसकी छवि में लालिमा बढ़ती जा रही है। दर्शक कभी भी नहीं देख पाते की वस्तु घटना चक्र को पार ही कर जाए। लेकिन उस वस्तु को ऐसा कोई प्रभाव महसूस नहीं होता - उसे लगता है के वह तेज़ी से काले छिद्र की तरफ़ गिरकर घटना क्षितिज पार कर जाती है। सापेक्षता की वजह से देखने वाले और उस वस्तु की समय की गतियाँ बहुत ही भिन्न हो जाती हैं।ब्रह्माण्ड का एक छोटा-सा ख़ाका (द युनिवर्स इन अ नटशॅल, अंग्रेज़ी में), स्टीफ़ॅन हॉकीन्ग (लेखक), रैंडम हाउस डिजिटल (प्रकाशक), सन् २००१, आई॰ऍस॰बी॰ऍन॰ संख्यांक ९७८०५५३८०२०२३

 इन्हें भी देखें 
 काला छिद्र
 सापेक्षता का सिद्धांत
 सामान्य सापेक्षता

 सन्दर्भ 

श्रेणी:खगोलभौतिकी
श्रेणी:सामान्य आपेक्षिकता
श्रेणी:काले छिद्र
श्रेणी:हिन्दी विकि डीवीडी परियोजना
गुरुत्वीय स्थिरांक

thumb|right|300px|न्यूटन के गुरुत्वाकर्षण के नियम के प्रयोग के लिए गुरुत्वाकर्षक स्थिरांक G बहुत जरूरी है
गुरुत्वीय स्थिरांक एक भौतिक नियतांक है जिसे 'G' के चिह्न से दर्शाया जाता है। इसका प्रयोग दो वस्तुओं के बीच में गुरुत्वाकर्षक बल का मान निकालने के लिए किया जाता है। 

यदि एक वस्तु का द्रव्यमान m1 किलोग्राम है और दूसरी वस्तु का m2 किलोग्राम है तथा उन दोनों में दूरी ‘r’ मीटर है, तो उनके बीच में गुरुत्वाकर्षक बल F का मान निम्नलिखित सूत्र से निकाला जाता है:

यहाँ G गुरुत्वाकर्षक स्थिरांक है। इसका मान इस प्रकार है:[P.J. Mohr, B.N. Taylor, and D.B. Newell (2011), "The 2010 CODATA Recommended Values of the Fundamental Physical Constants" (Web Version 6.0). This database was developed by J. Baker, M. Douma, and S. Kotochigova. Available: http://physics.nist.gov/constants  [Thursday, 02-Jun-2011 21:00:12 EDT]. National Institute of Standards and Technology, Gaithersburg, MD 20899.]

सन्दर्भ

 इन्हें भी देखें 
 न्यूटन का सार्वत्रिक गुरुत्वाकर्षण का सिद्धान्त
 गुरुत्वाकर्षण
 भौतिक नियतांक

श्रेणी:भौतिक नियतांक
वल्कनीकरण

right|thumb|250px|वल्कनीकरण की प्रक्रिया से प्राप्त रबर की गेंद

वल्कनीकरण (Vulcanization या vulcanisation) एक रासायनिक प्रक्रिया है जिसमें गंधक या इसी प्रकार का कोई दूसरा पदार्थ मिला देने से रबर या संबंधित बहुलकों को अपेक्षाकृत अधिक टिकाऊ पदार्थ में बदल दिया जाता है। इन पदार्थों के मिलाने से रबर में मौजूद बहुलक शृंखलाएं परस्पर 'क्रॉसलिंकित' (क्रॉसलिंक्ड) हो जाती हैं। वल्कित पदार्थ कम चिपचिपा होता है एवं इसके यांत्रिक गुण अधिक श्रेष्ठ होते हैं। टायर, जूतों के 'सोल', होज पाइप, हॉकी पक एवं अनेकों सामान वल्कित रबर के ही बनते हैं। 'वल्कन' नाम रोम के 'आग के देवता' का नाम है।

रबर का वल्कनीकरण महत्व का प्रक्रम है। इससे शुद्ध रबर के अनेक दोषों का निराकरण हो जाता है, जिससे रबर को उपयोगिता बढ़ जाती है। वल्कनीकरण के लिए कच्चे रबर को गंधक के साथ लगभग १४०° सें. पर तीन से चार घंटे तक गरम करते हैं। गंधक के साथ त्वरक को मिला देने से वल्कनीकरण शीघ्र संपन्न हो जाता और रबर में कुछ अधिक उपयोगी गुण भी आ जाते हैं। त्वरक की अत्यंत अल्प मात्रा लगती है। कुछ त्वरकों से तो सामान्य ताप पर ही वल्कनीकरण हो जाता है। वल्कनीकरण से भौतिक गुणों के साथ साथ रबर के रासायनिक गुणों में भी परिवर्तन हो जाता है। वल्कनीकरण में ०.१५ प्रतिशत से ३२ प्रतिशत गंधक इस्तेमाल हो सकता है। वल्कनीकृत रबर का गुण वल्कनीकरण के ढंग पर बहुत कुछ निर्भर करता है। वल्कनीकृत रबर पर पानी का कोई असर नहीं होता। यह चिपचिपा नहीं होता। वितानक्षमता और दैर्ध्य बढ़ जाता है। विलायकों, ऊष्मा, विदरण और अपघर्षण के प्रति प्रतिरोध बढ़ जाता है। वैद्युत गुण बहुत कुछ बदल जाता है। वल्कनीकरण प्रेस में, या भाप की उपस्थिति में, या शुष्क ताप पर संपन्न हाता है। वल्कनीकरण में गंधक, रबर के साथ रसायनत: संयुक्त होता है।

 इतिहास 
उन्नीसवीं सदी के शुरुआती दौर में अनेक वैज्ञानिक ऐसी रबर तैयार करने की कोशिश में लगे थे, जिसे लंबे समय तक इस्तेमाल किया जा सके और जो मौसम या तापमान से ज्यादा प्रभावित न हो। अमेरिकी विज्ञानी चार्ल्स गुडइयर भी इन्हीं वैज्ञानिकों में से एक थे, जो सालों से इस दिशा में प्रयोग कर रहे थे।

वर्ष 1839 में रबर व सल्फर के मिश्रण के साथ ऐसे ही एक प्रयोग के दौरान उनका यह मिश्रण गर्म स्टोव पर गिर गया, लेकिन यह देखकर उनके आश्चर्य का कोई ठिकाना न रहा कि स्टोव की गर्मी से पिघलने के बजाय मिश्रण चमड़े जैसा सख्त हो गया और इसका लचीलापन भी बरकरार था। बाद के प्रयोगों से साबित हो गया कि रबर के इस नए पॉलीमर को भीषण ठंड में रखा जाए, तब भी इसका लचीलापन नहीं जाता। इस तरह यह वल्कित रबर (वल्कनाइज्ड रबर) अस्तित्व में आई, जिसका टायर-ट्यूब, रबर बैंड, वाटरप्रूफ कोट व फुटवियर तथा गुब्बारे इत्यादि बनाने में व्यापक इस्तेमाल होता है।
right|thumb|300px|वल्कनीकरण वर्कशॉप
center|600px|thumb|तात्विक गंधक के मिश्रण से रबर को वल्कित करने का आदर्शीकृत अभिक्रिया योजना

श्रेणी:रासायनिक प्रक्रिया
श्रेणी:रबर
बृहत् वृत्त

thumb|गोले पर बने किसी भी बृहद्वृत्त पर काटा जाए तो गोला दो बराबर अर्धगोलों में बट जाता है
right|thumb|200px|इस चित्र में, गोले की सतह पर सतत रेखा से बने सभी वृत्त बृहद्वृत्त हैं जबकि डैश-रेखा से बनाए गए वृत्त बृहत वृत्त नहीं हैं।
किसी गोले के सन्दर्भ में, बृहद्वृत्त उस गोले के सतह पर स्थित उस वृत्त को कहते हैं जिसका केन्द्र उस गोले के केन्द्र पर हो। दूसरे शब्दों में, किसी गोले के केन्द्र से गुजरने वाले किसी समतल तथा उस गोले के प्रतिच्छेदन से बनने वाले वृत्त को उस गोले का बृहत वृत्त कहते हैं। बृहत वृत्तों की कुछ विशेषताएँ निम्नलिखित हैं:
 किसी गोले के बृहद्वृत्तों की संख्या अनन्त होती है।
 बृहद्वृत्त से होकर जाने वाला समतल, गोले को दो समान आयतन वाले अर्धगोलों में बांटता है।
 बृहद्वृत्त का केन्द्र भी गोले के केन्द्र पर होता है तथा बृहद्वृत्त का व्यास गोले के व्यास के बराबर होता है।
 किसी भी गोले की सतह पर, किसी दी हुई त्रिज्या के, अनन्त वृत्त बनाए जा सकते हैं। 
 किसी गोले की सतह पर स्थित किसी बिन्दु से होकर जाने वाले अनन्त वृत्त बनाए जा सकते हैं, जिनमें से उस बिन्दु से होकर जाने वाले बृहद्वृत्तों का व्यास सर्वाधिक (गोले के व्यास के बराबर) होता है। अर्थात गोले की सतह पर, बृहद्वृत्त के व्यास से बड़े व्यास का वृत्त नहीं बनाया जा सकता।
 गोले की सतह पर स्थित दो बिन्दुओं से होकर केवल एक बृहद्वृत्त बनाना सम्भव है। इस बृहत वृत्त का 'छोटा चाप', इन दो बिन्दुओं के बीच गोले की सतह से होकर जाने वाली सबसे छोटी लम्बाई का वक्र है।

 बृहद्वृत्त मार्ग और विमान की उड्डयन 
thumb|टोक्यो से सैन फ्रैनसिस्को का सब से छोटा रास्ता लाल रंग के बृहद्वृत्त मार्ग से है - हरे रंग का रास्ता उस से छोटा लगता है लेकिन वास्तव में है नहीं
यदि काग़ज़ पर पृथ्वी का मानचित्र देखा जाए और एक स्थान से दूसरे स्थान के बीच एक सीधी रेखा खींच दी जाए तो लगता है के उड़ कर जाने के लिए यही रास्ता सबसे छोटा पड़ेगा। लेकिन गोले की ज्यामिति के कारण ऐसा नहीं है। पृथ्वी पर दो स्थानों के बीच उड़ान भरने का सबसे छोटा रास्ता वह होता है जो उन दोनों जगहों से गुजरने वाले बृहद्वृत्त पर हो। यही बृहद्वृत्त मार्ग और "सीधे मार्ग" को काग़ज़ पर देखा जाए तो "सीधा मार्ग" छोटा लगता है, लेकिन अगर गोले पर देखे तो बृहत वृत्त मार्ग छोटा होता है। ऐसा इसलिए हैं के पृथ्वी की सतह एक गोले पर है और जहाज़ को उसके साथ-साथ चलना होता है - वह ज़मीन के अन्दर घुसकर एक स्थान से दूसरे स्थान नहीं जा सकता।

 खगोलशास्त्र में बृहद्वृत्त 
खगोलशास्त्र में खगोलीय क्षितिज, खगोलीय मध्य रेखा और सूर्यपथ तीनों खगोलीय गोले पर बने बृहत वृत्त होते हैं।

 इन्हें भी देखें 
 वृत्त
 गोला
 गोलीय ज्यामिति
 गोलीय त्रिकोणमिति

श्रेणी:ज्यामिति
श्रेणी:हिन्दी विकि डीवीडी परियोजना
खगोलीय गोला

thumb|खगोलीय गोला पृथ्वी के इर्द-गिर्द एक संकेन्द्रीय काल्पनिक गोला है, जिसे खगोलीय विषुवत वृत्त दो बराबर के अर्ध-गोलों में काटती है
खगोलशास्त्र में खगोलीय गोला पृथ्वी के इर्द-गिर्द एक काल्पनिक गोला है जो पृथ्वी के गोले के साथ संकेन्द्रीय (कॉन्सॅन्ट्रिक) होता है। इसके व्यास (डायामीटर) को पृथ्वी के व्यास से अधिक कुछ भी माना जा सकता है लेकिन उतना बड़ा मान लेना सही होगा जिस पर सूर्य चन्द्रमा और तारों को अंकित माना जा सके। पृथ्वी पर बैठकर आसमान में देख रहे किसी दर्शक के लिए कल्पना करना मुश्किल नहीं है के सारे खगोलीय पिंडों की छवियाँ इसी खगोलीय गोले की अंदरूनी सतह पर दिखाई जा रही हैं। अगर हम पृथ्वी के विषुवत वृत्त के तल पर ही  खगोलीय विषुवत वृत्त और पृथ्वी के ध्रुवों के सीध में ही ही खगोलीय ध्रुवों को मान कर चलें, तो खगोलीय वस्तुओं के स्थानों के बारे में बताना आसान हो जाता है। उदहारण के लिए हम कह सकते हैं के ख़रगोश तारामंडल खगोलीय विषुवत वृत्त के ठीक दक्षिण में है।

खगोलीय विषुवत वृत्त खगोलीय गोले दो भागों में या दो गोलार्द्धों में विभाजित करता है । इन दो भागों में पृथ्वी के उत्तरी ध्रुव की ओर का भाग उत्तरी खगोलीय गोलार्द्ध कहा जाता है , और पृथ्वी के दक्षिणी ध्रुव की ओर का भाग दक्षिणी खगोलीय गोलार्द्ध कहा जाता है। गोलार्द्ध और गोलार्ध दोनों शब्दों के एक ही अर्थ हैं , अर्ध गोला या आधा गोला। 

 अन्य भाषाओँ में 
"खगोलीय गोले" को अंग्रेज़ी में "सॅलॅस्टियल स्फ़ेयर" (celestial sphere), फ़ारसी में "करा-ए-आसमान" () और बंगाली में "ख-गोलोक" (খ-গোলক) कहते हैं।

 इसे भी देखें 
 खगोलीय विषुवत वृत्त
 खगोलशास्त्र
 महावृत्त

श्रेणी:खगोलीय निर्देशांक प्रणाली
श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:गोलीय खगोलशास्त्र
पल्सर

अत्यधिक चुम्बकीय, बहुत तेज घूर्णन करने वाले न्यूट्रॉन तारे हैं, जो की विद्युतचुम्बकीय विकरण उतपन्न करते हैं। इनका विकरण तभी आभासित होता है जब विकरण पैदा होने की दिशा प्रथ्वी की ओर हो। क्योंकि इनके द्वारा उतपन्न विकरण निश्चित अंतराल के बाद ही पृथ्वी पर आता है (यानी इनका सिग्नल निरंतर ना आकर रुक रुक कर आता है), इसलिए इन्हें प्रकाशस्तंभ प्रभाव देने वाले तारों की संज्ञा भी दी जाती है। चूँकि न्यूट्रॉन तारे बहुत ही घने निकाय होते हैं, उसकी घूर्णन अवधि और इसी तरह उनकी पल्स (धड़कन) के बीच का अंतराल बहुत ही नियमित होता है। कुछ पल्सर की धड़कन की नियमितता सटीक रूप में एक परमाणु घड़ी जैसी होती है। उनके पल्स विस्तार की प्रेक्षित अवधि १.४ मिली सेकण्ड से लेकर ८.५ मिली सेकण्ड है। 
thumb|right|वेला पल्सर द्वारा उत्पन्न गामा किरणों का आवर्तन

 इन्हें भी देखें 
 तारा
 नॅब्युला
 अंतरतारकीय माध्यम
 महानोवा
 न्यूट्रॉन तारा

श्रेणी:खगोलशास्त्र
ग्रह विज्ञान

ग्रह विज्ञान यानी ग्रहों, उपग्रहों एवं सौर मंडल का वैज्ञानिक अध्ययन| इस विज्ञान में इन पिंडों की उत्पत्ति, भौतिक एवं रासायनिक संरचना, उनकी गति, आपसी निर्भरता और उनसे जुड़े हुए अन्य सभी पहलुओं का अध्ययन शामिल है। 
thumb|कैसिनी द्वारा ली गयी शनि के उपग्रह टाईटन की तस्वीर 

श्रेणी:खगोलशास्त्र
चुम्बकीय गोला

thumb|चुम्बकीय गोले का कलात्मक प्रतिपादन।

चुम्बकीय गोला तब बनता है, जब आवेशित कणों का प्रवाह (जैसे की सौर वायु) किसी ग्रह या उसी तरह के किसी पिंड की आतंरिक चुम्बकीय क्षेत्र से टकराता है।

श्रेणी:अवकाश क्रियाएँ
प्रवाली

thumb|right|200px|हेरॉन द्वीप, ऑस्ट्रेलिया 

प्रवाली, बलुई भित्ति या बलुआ भित्ति (अंग्रेजी: Cay) किसी प्रवाल भित्ति की सतह पर निर्मित एक छोटा, कम ऊंचाई वाला रेतीला द्वीप होता है। प्रवालियां प्रशांत, अटलांटिक और हिंद महासागरों के उष्णकटिबंधीय पर्यावरण वाले संपूर्ण क्षेत्रों में पायी जाती हैं, जहां ये हजारों लोगों को रहने और कृषि के लिए योग्य भूमि उपलब्ध कराती हैं। इनके आसपास का शैल पारिस्थितिकी तंत्र भी द्वीप निवासियों को भोजन और निर्माण सामग्री उपलब्ध कराता है।
 सन्दर्भ 

श्रेणी:प्रकारानुसार द्वीप
सूर्यपथ

thumb|खगोलीय विषुवत पृथ्वी की भूमध्य रेखा के ठीक ऊपर है और क्रांतिवृत्त से २३.४ डिग्री के कोण पर है। २१ मार्च और २३ सितम्बर (विषुव/इक्विनोक्स के दिन) को क्रांतिवृत्त और खगोलीय विषुवत वृत्त एक दुसरे को काटती हैं। २१ जून और २१ दिसम्बर (संक्रांति/सॉल्सटिस के दिन) को क्रांतिवृत्त और खगोलीय विषुवत वृत्त  एक दुसरे से चरम दूरी पर होते हैं।
पृथ्वी पर बैठे किसी दर्शक के दृष्टिकोण से आकाश के खगोलीय गोले सूर्य का वर्ष भर का मार्ग क्रांतिवृत्त या सूर्यपथ या ऍक्लिप्टिक  है। क्रांति एक अर्थ है एक स्थान से दूसरे स्थान पर जाना । सूर्य वर्ष भर जिस मार्ग पर चलता हुआ प्रतीत होता है उसको क्रांतिवृत्त कहा गया है। 

 सूर्य की आभासी गति 

अंतरिक्ष में पृथ्वी के चारों और एक काल्पनिक गोला जिस पर हमें तारे , सूर्य , और चन्द्रमा दिखाई देते हैं खगोलीय गोला कहा जाता है। जब पृथ्वी वर्ष भर सूर्य की परिक्रमा करती है, तो पृथ्वी पर बैठे दर्शक को  तारों के सापेक्ष सूर्य की स्थिति बदलती हुई प्रतीत होती हैं। सूर्य के इस वर्ष भर के मार्ग को क्रांतिवृत्त कहते हैं। क्रांतिवृत्त पर चलता हुआ सूर्य लगभग हर महीने नए तारामंडल में प्रवेश करता प्रतीत होता है , इन तारामंडलों को राशि कहा जाता है।  इस प्रकार सूर्य के मार्ग में पड़ने वाले बारह तारामंडल हैं । सूर्य के तारामंडल में प्रवेश करने को संक्रांति कहा जाता और वर्ष में कुल बारह संक्रांति होती है जिनमे मकर संक्रांति प्रसिद्ध है। 

खगोलीय गोले के ध्रुव पृथ्वी के ध्रुवों की सीध में ही माने जाते हैं और खगोलीय विषुवत वृत्त पृथ्वी की भूमध्य रेखा के सकेंद्रिय वृत्त ही है। खगोलीय विषुवत वृत्त और क्रांतिवृत्त के बीच २३.४ डिग्री का कोण है। क्रांतिवृत्त पर परिक्रमा करता सूर्य २३ मार्च को और २१ सितम्बर को खगोलीय विषुवत वृत्त को काटता है , इन दिनों पर दिन और रात बराबर होते हैं। 
 
अंगूठाकार|केंद्र|परिक्रमा करती हुई  पृथ्वी से सूर्य वर्ष भर तारामंडल के सापेक्ष घूमता प्रतीत होता है. क्रांतिवृत्त खगोलीय गोले पर सूर्य का वार्षिक पथ है. परिक्रमा की अवधि अयन वर्ष से थोड़ी अधिक होती है

 अन्य भाषाओँ में 
"क्रांतिवृत्त" को अंग्रेज़ी में "ऍक्लिप्टिक" (ecliptic) और अरबी-फ़ारसी में "दायरा अल-बरूज" () कहते हैं। "खगोलीय विषुवत वृत्त" को अंग्रेज़ी में "सॅलॅस्टियल इक्वेटर" (celestial equator) कहते हैं। "खगोलीय गोले" को अंग्रेज़ी में "सॅलॅस्टियल स्फ़ेयर" (celestial sphere), फ़ारसी में "करा-ए-आसमान" () और बंगाली में "ख-गोलोक" (খ-গোলক) कहते हैं।

 भिन्न मौसमों में सूरज की क्रांतिवृत्त पर स्थिति 
विषुव (इक्विनोक्स) के दिनों में, जो २१ मार्च और २३ सितम्बर को आते हैं, बारह बजे सूरज ठीक पृथ्वी की भूमध्य रेखा के ठीक ऊपर होता है। क्योंकि खगोलीय विषुवत वृत्त की परिभाषा यही है के वह पृथ्वी के भू मध्य रेखा के ऊपर होती है, इसलिए इन क्रांतिवृत्त और खगोलीय विषुवत वृत्त इन दो स्थानों में एक दुसरे को काटती हैं। संक्रांति (सॉल्सटिस) के दिनों में (२१ जून और २१ दिसंबर) सूरज पृथ्वी की भूमध्य रेखा से सब से अधिक दूरी पर होता है, जो यही क्रांतिवृत्त की भी खगोलीय विषुवत वृत्त से चरम दूरियों के दो दिन हैं।

 इसे भी देखें 
 खगोलीय गोला
 खगोलीय विषुवत
 महावृत्त

श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:सौर मंडल की गतिकी
श्रेणी:ज्योतिष के तकनीकी आयाम
किरोड़ी लाल मीणा

किरोड़ी लाल मीणा (जन्म : 3 नवंबर 1951) भारत के एक राजनेता एवं पेशे से चिकित्सक हैं। उन्हें पूर्वी राजस्थान का दमदार नेता माना जाता है। उनकी छवि एक किसान नेता की है। 
किरोड़ी लाल जी को सब "बाबा" के नाम से भी जानते है।।

 व्यक्तिगत जीवन  
किरोड़ी लाल मीणा का जन्म राजस्थान के महवा (दौसा) तहसील मे खोररा मुल्ला  में 1951 हुआ था। वे डॉक्टर की पढाई करने के बाद राजनीति में शामिल हो गए। 
इनकी पत्नी गोलमा देवी एक घरेलू महिला थी, पर बाद में राजनिति में आई और पहली बार में विधायक बनकर अशोक गहलोत सरकार में मंत्री बनीं।

 राजनैतिक जीवन 
किरोड़ी लाल मीणा बीजेपी से जुड़कर कई बार विधायक, मंत्री बने। बाद में इससे अलग होकर पी. ए. संगमा की पार्टी राष्ट्रीय जनता पार्टी (राजपा ) में शामिल हो गए लेक़िन राजनैतिक सफलता नहीं मिली। एक बार दौसा से निर्दलीय सांसद भी चुने गए।

मीणा जी का राजनैतिक जीवन महवा तहसील के साँथा गाँव से माना जाता है।

सन्दर्भ

1. https://web.archive.org/web/20151013001732/http://www.samacharjagat.com/detail/20153/03-10-2015/DR-Kirodi-Lal-led-by-Meena-Meena-Samaj-showed-strength 
2. https://web.archive.org/web/20140328153141/http://www.jagran.com/rajasthan/jaipur-9481363.html 
3. https://web.archive.org/web/20160304132032/http://rajasthanpatrika.patrika.com/story/rajasthan/kirodi-lal-meena-target-raje-cabinet-expansion-404272.html 
4. https://web.archive.org/web/20160305024920/http://aajtak.intoday.in/story/will-kirodi-lal-meena-damage-congress-and-bjp-1-747387.html 
5. https://web.archive.org/web/20160304131119/http://rajasthanpatrika.patrika.com/story/rajasthan/coming-days-kirodi-lal-meena-may-rejoin-bjp-361340.html 
6. https://web.archive.org/web/20151023185035/http://www.bhaskar.com/news/RAJ-KARO-MAT-latest-karauli-news-034057-2891220-NOR.html

श्रेणी:लोक सभा सदस्य
श्रेणी:राजस्थान से राजनीतिज्ञ
श्रेणी:1951 में जन्मे लोग
श्रेणी:जीवित लोग
श्रेणी:मीणा जनजाति के लोग केएम समाचार राजस्थान
मिथुन तारामंडल

thumb|मिथुन तारामंडल
thumb|बिना दूरबीन के रात में मिथुन तारामंडल की एक तस्वीर (जिसमें काल्पनिक लक़ीरें डाली गयी हैं)

मिथुन या जॅमिनाई (अंग्रेज़ी: Gemini) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर दो जुड़वाँ बच्चों के रूप में दर्शाया जाता था।Elijah H. Burritt - The geography of the heavens and class book of astronomy: Accompanied by a celestial atlas Huntington, 1840 Retrieved 2012-06-25Elias Colbert, Astronomy without a telescope: being a guide-book to the visible heavens, with all necessary maps and illustrations George & C.W. Sherwood, 1869 Retrieved 2012-06-27

 तारे 
मिथुन तारामंडल में सत्रह मुख्य तारे हैं, हालांकि वैसे इसमें दर्ज़नों तारे स्थित हैं। कैस्टर और पॉलक्स इसके सबसे रोशन तारे है। शक्तिशाली दूरबीन से देखने पर ज्ञात होता है के कैस्टर वास्तव में छह तारों का मण्डल है। पॉलक्स के इर्द-गिर्द एक बड़ा ग्रह परिक्रमा करता है। इस तारामंडल में एक मक़बूज़ा नाम का तारा भी है, जिसका बायर नाम ज़ेटा जॅमिनोरम (ζ Geminorum) है। मक़बूज़ा का द्रव्यमान हमारे सूरज से दो लाख गुना से भी अधिक है।

 इन्हें भी देखें 
 तारामंडल
 मिथुन राशि

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना
पहलवान तारामंडल

thumb|पहलवान तारामंडल
thumb|अँधेरी रात में पहलवान तारामंडल का दृश्य - लक़ीरें काल्पनिक हैं और तारों के साथ उनके बायर नाम लिखे हुए हैं
पहलवान या हरक्यूलीज़ (अंग्रेज़ी: Hercules) तारामंडल अंतर्राष्ट्रीय खगोलीय संघ द्वारा घोषित तारामंडलों में से पाँचवा सबसे बड़ा तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इसका नाम प्राचीन यूनानी कथा साहित्य के एक पात्र "हरक्यूलीज़" पर रखा गया है और पुरानी खगोलशास्त्रिय पुस्तकों में इसे अक्सर एक पहलवान के रूप में दर्शाया जाता था।

 तारे 
पहलवान तारामंडल में २२ मुख्य तारे हैं, हालांकि वैसे इसमें १०६ ज्ञात तारे स्थित हैं। वैज्ञानिकों का मानना है के इनमें से कम-से-कम १२ के इर्द-गिर्द ग्रह परिक्रमा कर रहे हैं।

 इन्हें भी देखें 
 तारामंडल

श्रेणी:तारामंडल
श्रेणी:हिन्दी विकि डीवीडी परियोजना
*
बहिर्ग्रह

thumb|फ़ुमलहौत तारे के इर्द-गिर्द के आदिग्रह चक्र के धूल के बादल में फ़ुमलहौत बी ग्रह परिक्रमा करता हुआ पाया गया (हबल अंतरिक्ष दूरबीन द्वारा ली गई तस्वीर)
बहिर्ग्रह या ग़ैर-सौरीय ग्रह ऐसे ग्रह को कहा जाता है जो हमारे सौर मण्डल से बाहर स्थित हो।

सन् 1992 तक खगोलशास्त्रियों को एक भी ग़ैर-सौरीय ग्रह के अस्तित्व का ज्ञान नहीं था, लेकिन उसके बाद बहुत से ऐसे ग्रह मिल चुके हैं। 1 सितम्बर 2018 तक 3823 बहिर्ग्रह ज्ञात हो चुके थे। यह 2860 ग्रहीय मण्डल में थे और इनमें से 632 मण्डलों में एक से अधिक ग्रह थे। क्योंकि इनमें से अधिकतर को सीधा देखने के लिए तकनीकें अभी विकसित नहीं हुई हैं, इसलिए सौ प्रतिशत भरोसे से नहीं कहा जा सकता के वास्तव में यह सारे ग्रह मौजूद हैं, लेकिन इनके तारों पर पड़ रहे गुरुत्वाकर्षक प्रभाव और अन्य लक्षणों से वैज्ञानिक इनके अस्तित्व के बारे में विश्वस्त हैं।

अनुमान लगाया जाता है के सूरज की श्रेणी के लगभग 10% तारों के इर्द-गिर्द ग्रह परिक्रमा कर रहे हैं, हालांकि यह संख्या उस से भी अधिक हो सकती है। कॅप्लर अंतरिक्ष क्षोध यान द्वारा एकत्रित जानकारी के बूते पर कुछ वैज्ञानिकों ने अनुमान लगाया है के आकाशगंगा (हमारी गैलेक्सी) में कम-से-कम 50 अरब ग्रहों के होने की सम्भावना है।Cosmic census finds crowd of planets in our galaxy, Yahoo News, Feb 19, 2011 कैलिफोर्निया इंस्टीट्यूट ऑफ टेक्नोलॉजी के वैज्ञानिकों ने जनवरी 2013 में अनुमान लगाया कि आकाशगंगा में इस अनुमान से भी दुगने, यानि 100 अरब, ग्रह हो सकते हैं।100 billion planets in Milky Way Galaxy, says Caltech scientists , Nannette Richford, 03 जनवरी 2013, Examiner.com, ... According to the scientists at Caltech, there are over 100 billion planets in the Milky Way Galaxy alone, says a Caltech news release dated Jan. 2 ...

 इन्हें भी देखें 
 बहिर्ग्रह खोज की विधियाँ
 बहिर्ग्रहशास्त्र
 सौर मण्डल
 ग्रहीय मण्डल

 बाहरी कड़ियाँ 
 ग़ैर-सौरीय ग्रहों का ज्ञानकोश (अंग्रेज़ी में)
 नासा (अमेरिकी अंतरिक्ष संसथान) का तारों और ग़ैरसौरीय ग्रहों का कोष

 सन्दर्भ 

श्रेणी:खगोलशास्त्र
श्रेणी:हिन्दी विकि डीवीडी परियोजना
*
श्रेणी:परग्रही चेतना की खोज
*
केप्लर अंतरिक्ष यान

thumb|निर्मित होते हुआ कॅप्लर अंतरिक्ष यान
कॅप्लर अंतरिक्ष यान (अंग्रेज़ी:Kepler spacecraft) अमेरिकी अंतरिक्ष अनुसन्धान संस्थान, नासा, का एक अंतरिक्ष यान है, जिसका काम सूरज से अलग किंतु उसी तरह अन्य तारों के इर्द-गिर्द ऐसे ग़ैर-सौरीय ग्रहों को ढूंढना है जो पृथ्वी से मिलते-जुलते हों। कॅप्लर को ७ मार्च २००९ में रोकेट के ज़रिये अंतरिक्ष में भेजा गया था, जहाँ यह अब पृथ्वी की परिक्रमा कर रहा है और अन्य तारों पर अपनी नज़रें रखे हुए है। अनुमान है कि यह कम-से-कम ३.५ वर्ष तक अपना कार्य करेगा।
 केपलर अंतरिक्ष दूरदर्शी 
केपलर मिशन के अंतर्गत केपलर अंतरिक्ष दूरदर्शी पृथ्वी जैसे दिखने वाले ग्रहों और उनके सौरमण्डल की संभावनाओं का पता लगाता है।
केपलर दूरदर्शी ने एक चक्रीय द्विआधारी तारक व्यवस्था (circumbinary star system) की खोज की है। इसके अंतर्गत दो तारे एक दूसरे का चक्कर लगा रहे हैं और एक उपग्रह इन दोनों के चारों ओर चक्कर लगा रहा है।Transiting circumbinary planets Kepler-34 b and Kepler-35 b इस सौर मण्डल का नाम केप्लर-१६ बी और दोनों तारों के नाम क्रमशः ३४ बी और ३५ बी है।

 केपलर २२ बी 

केपलर २२ बी एक सौर मण्डल के बाहर का ग्रह है। इसकी खोज केपलर अंतरिक्ष दूरदर्शी द्वारा की गयी है। यह ग्रह आवासीय क्षेत्र (habitant zone) में पाया गया है। केपलर मिशन के अंतर्गत यह पहला ग्रह है जो अपने सूर्य के आवासीय क्षेत्र में पाया गया है। केपलर २२ बी ग्रह की कुछ प्रमुख विशेषताएँ इस प्रकार हैं-
 पृथ्वी से ६०० प्रकाश वर्ष दूर।
 पृथ्वी से २.४ गुना बड़ा।
 २९० दिनों में अपने सूर्य का एक चक्कर पूरा करता है।
 द्रव रूप में जल की संभावना।
 औसत तापमान २२° सेंटीग्रेट होने का अनुमान

 इन्हें भी देखें 
 केप्लर-१६ बी
 द्वितारा
 ग़ैर-सौरीय ग्रह
 नासा
 ईसा

 सन्दर्भ 

श्रेणी:अंतरिक्ष यान
श्रेणी:हिन्दी विकि डीवीडी परियोजना
श्रेणी:खगोलशास्त्र
दक्षिण मीन तारामंडल

thumb|दक्षिण मीन तारामंडल
दक्षिण मीन या पाइसिस ऑस्ट्राइनस तारामंडल खगोलीय विषुवत वृत्त से दक्षिण में स्थित एक तारामंडल है। यह मीन तारामंडल के पास है लेकिन उस से दक्षिण में है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अन्तर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। फ़ुमलहौत इसका सब से रोशन तारा है।

 तारे 
दक्षिण मीन तारामंडल में २१ ज्ञात तारे हैं जिनका बायर नामांकन किया जा चूका है। इनमें से ७ तारे मुख्य हैं और ३ तारों के इर्द-गिर्द ग़ैर-सौरीय ग्रह होने की बड़ी सम्भावना है। फ़ुमलहौत की परिक्रमा करता फ़ुमलहौत बी पहला ग़ैरसौरीय ग्रह था जिसकी तस्वीर खींची गयी थी। इससे पहले सारे ग़ैरसौरीय ग्रहों को उनके तारों पर पड़ रहे गुरुत्वाकर्षक प्रभाव और अन्य लक्षणों से ही जाना गया था।

 इन्हें भी देखें 
 फ़ुमलहौत
 तारामंडल
 खगोलशास्त्र से सम्बन्धित शब्दावली

श्रेणी:तारामंडल
श्रेणी:हिन्दी विकि डीवीडी परियोजना
*
दक्षता

दक्षता (Efficiency) का सामान्य अर्थ यह है कि किसी कार्य या उद्देश्य को पूरा करने में लगाया गया समय या श्रम या ऊर्जा कितनी अच्छी तरह काम में आती है। 'दक्षता' का विभिन्न क्षेत्रों एवं विषयों में उपयोग किया जाता है और विभिन्न सन्दर्भों में इसके अर्थ में भी काफी भिन्नता पायी जाती है।

दक्षता एक मापने योग्य राशि है। ऊर्जा के रूपान्तरण की स्थिति में आउटपुट ऊर्जा और इनपुट उर्जा के अनुपात को दक्षता कहते हैं। 

उदाहरण 
कोई ट्रांसफॉर्मर १००० किलोवाट विद्युत ऊर्जा लेकर अपने आउटपुट में जुड़े लोड को ९८० किलोवाट विद्युत ऊर्जा देता है, तो इसकी दक्षता 
= (८९०/१०००) = ०.९८ = ९८% .

श्रेणी:ऊर्जा
श्रेणी:अर्थशास्त्र
श्रेणी:ऊष्मा अंतरण
श्रेणी:विचार की गुणवत्ताएँ
मीनास्य तारा

thumb|फ़ुमलहौत तारे के इर्द-गिर्द के आदिग्रह चक्र के धूल के बादल में फ़ुमलहौत बी ग्रह परिक्रमा करता हुआ पाया गया (हबल अंतरिक्ष दूरबीन द्वारा ली गई तस्वीर)
मीनास्य या फ़ुमलहौत, जिसे बायर नामांकन के अनुसार α पाइसिस ऑस्ट्राइनाइ (α PsA) कहा जाता है, दक्षिण मीन तारामंडल का भी सब से रोशन तारा है और पृथ्वी के आकाश में नज़र आने वाले तारों में से भी सब से ज़्यादा रोशन तारों में गिना जाता है। यह पृथ्वी के उत्तरी गोलार्ध (हॅमिस्फ़ेयर) में पतझड़ और सर्दी के मौसम में शाम के वक़्त दक्षिणी दिशा में आसमान में पाया जाता है। यह पृथ्वी से २५ प्रकाश-वर्ष की दूरी पर है और इस से अत्यधिक अधोरक्त (इन्फ़्रारॅड) प्रकाश उत्पन्न होता है, जिसका अर्थ यह है के यह एक मलबे के चक्र से घिरा हुआ है।

ग़ैर-सौरीय ग्रहों की खोज में फ़ुमलहौत का ख़ास स्थान है क्योंकि यह पहला ग्रहीय मण्डल है जिसके एक ग्रह (फ़ुमलहौत बी) की तस्वीर खीची जा सकी थी।Exoplanets: Finding, Exploring, and Understanding Alien Worlds, Chris Kitchin, Springer, 2011, ISBN 978-1-4614-0643-3, ... Fomalhaut b was first imaged by the HST at visible wavelengths using the coronagraphic mode of the Advanced Camera for Surveys in 2004 and then again in 2006 ...

 नाम 
"फ़ुमलहौत" अरबी के "फ़ुम अल-हौत" () का बिगड़ा हुआ रूप है, जिसका अर्थ "व्हेल का मुँह" होता है। अंग्रेज़ी में फ़ुमलहौत को "Fomalhaut" लिखते हैं।

 वर्णन 
फ़ुमलहौत एक छोटी उम्र का सितारा है और इसकी आयु १०-३० करोड़ साल अनुमानित की जाती है। अंदाज़ा लगाया जाता है के इसका इंधन इसे कुल मिलकर लगभग १०० करोड़ (यानि १ अरब) की जीवनी देता है। इसकी सतह का तापमान ८,७५१ केल्विन (८,४७८ डिग्री सेंटीग्रेड) के आसपास है। फ़ुमलहौत का द्रव्यमान हमारे सूरज से २.१ गुना, उसका व्यास (डायामीटर) सूरज से १.८ गुना और रोशनी की तीक्ष्णता सूरज से १८ गुना अधिक है।

 इन्हें भी देखें 
 ग़ैर-सौरीय ग्रह
 दक्षिण मीन तारामंडल
 सबसे रोशन तारों की सूची
 खगोलशास्त्र से सम्बन्धित शब्दावली

 सन्दर्भ 

श्रेणी:तारे
श्रेणी:ग़ैर-सौरीय ग्रह वाले तारे
श्रेणी:परितारकीय चक्र
श्रेणी:हिन्दी विकि डीवीडी परियोजना
श्रेणी:ऍम-प्रकार मुख्य-अनुक्रम तारे
श्रेणी:के-प्रकार मुख्य अनुक्रम तारे
श्रेणी:ए-प्रकार मुख्य अनुक्रम तारे
श्रेणी:दक्षिण मीन तारामंडल
फ़ुमलहौत बी

thumb|फ़ुमलहौत तारे के इर्द-गिर्द के आदिग्रह चक्र के धूल के बादल में फ़ुमलहौत बी ग्रह परिक्रमा करता हुआ पाया गया (हबल अंतरिक्ष दूरबीन द्वारा ली गई तस्वीर)
thumb|फ़ुमलहौत तारे के इर्द-गिर्द की धूल में फ़ुमलहौत बी का एक काल्पनिक चित्र

फ़ुमलहौत बी पृथ्वी से २५ प्रकाश-वर्ष दूर स्थित एक ग़ैर-सौरीय ग्रह है जो दक्षिण मीन तारामंडल के फ़ुमलहौत तारे की परिक्रमा कर रहा है। इसे २००८ में हबल अंतरिक्ष दूरबीन द्वारा ली गई तस्वीरों के ज़रिये ढूँढा गया था। यह अपने तारे की ११५ खगोलीय इकाई की दूरी पर परिक्रमा कर रहा है।

 विवरण 
फ़ुमलहौत बी का व्यास (डायामीटर) हमारे सौर मण्डल के सब से बड़े ग्रह, बृहस्पति के लगभग बराबर है। इसके द्रव्यमान (मास) का ठीक पता नहीं लेकिन अंदाज़ा लगाया जाता है के यह बृहस्पति के आधे से लेकर बृहस्पति के तीन गुना तक हो सकता है। अनुमान लगाया जाता है के इसके इर्द-गिर्द एक मलबे का चक्र है जिसका व्यास बृहस्पति से २०-४० गुना है। तुलना के लिए शनि के छल्लों का "ए छल्ला" शनि के केंद्र से केवल २ बृहस्पति व्यासों की दूरी पर है। सोच है के इतनी अधिक दूरी पर यह मलबा भविष्य में उपग्रही छल्ले नहीं बल्कि उपग्रह बनाएगा। इस बात का संकेत इससे भी मिलता है के बृहस्पति के प्राकृतिक उपग्रहों में से बड़े वाले उपग्रह भी अपने ग्रह के केंद्र से लगभग इतनी दूरी पर हैं।

 इन्हें भी देखें 
 ग़ैर-सौरीय ग्रह
 फ़ुमलहौत
 दक्षिण मीन तारामंडल

श्रेणी:ग्रह
श्रेणी:बहिर्ग्रह
श्रेणी:हिन्दी विकि डीवीडी परियोजना
श्रेणी:दक्षिण मीन तारामंडल
ग्लीज़ ५८१

ग्लीज़ ५८१ पृथ्वी से २२ प्रकाश वर्ष दूरHerald Sun: SUPER EARTH: Scientists discover life-supporting planet 'right at Earth's front door' तुला तारामंडल में स्थित M3V श्रेणी एक लाल बौना तारा है। वैज्ञानिकों का अनुमान है के इसके इर्द-गिर्द कम-से-कम चार ग्रह परिक्रमा कर रहें हैं, जिनके नाम ग्लीज़ ५८१ ई, ग्लीज़ ५८१ बी, ग्लीज़ ५८१ सी और ग्लीज़ ५८१ जी हैं। संभव है के इस ग्रहीय मण्डल में दो और ग्लीज़ ५८१ डी और ग्लीज़ ५८१ ऍफ़ नाम के ग्रह हों लेकिन इसका अभी पक्का पता नहीं चल पाया है। २०१० में यह पाया गया के "ग्लीज़ ५८१ जी" इस तारे के वासयोग्य क्षेत्र के बिलकुल बीच में था, लेकिन २०११ में यह घोषणा की गयी के "ग्लीज़ ५८१ डी" पर पृथ्वी के जैसे जीवन होने की संभावना है। पृथवी जैसे जीवन को सामान्यतः तरल जल और भोजन के रूप मे ऊर्जा श्रोत की प्रमुख आवश्यकता होती है।

इस तारे ने तब मीडिया का ध्यान आकर्षित किया जब सन २००७ मे इसके वासयोग्य क्षेत्र के नजदीक ग्लीज़ ५८१ सी ग्रह मिला। उत्साह तब बहुत बड़ गया जब सितम्बर २०१० मे इसके तारा मंडल मे ग्लीज़ ५८१ जी ग्रह मिला, जो की इसके वासयोग्य क्षेत्र के एकदम बीजो-बीच था और तरल पानी और जीवन की सभी जरुरतो के लिये वहाँ सबसे ज्यदा उपयुक्त था।

thumb|250px|ग्लीज़ ५८१ और हमारे सूरज के वासयोग्य क्षेत्रों की तुलना
 ग्रहीय मंडल 

 सन्दर्भ 

 इन्हें भी देखें 
 ग़ैर-सौरीय ग्रह
 वासयोग्य क्षेत्र
 तुला तारामंडल

श्रेणी:तारे
श्रेणी:ग़ैर-सौरीय ग्रह वाले तारे
श्रेणी:हिन्दी विकि डीवीडी परियोजना
श्रेणी:ऍम-प्रकार मुख्य-अनुक्रम तारे
श्रेणी:तुला तारामंडल
वासयोग्य क्षेत्र

thumb|वासयोग्य क्षेत्र कहाँ है यह तारे पर निर्भर है (ऊपर-नीचे तारों का आकार है, दाएँ-बाएँ तारे से दूरी है)
खगोलशास्त्र में किसी तारे का वासयोग्य क्षेत्र (habitable zone) उस तारे से उतनी दूरी का क्षेत्र होता है जहाँ पृथ्वी जैसा ग्रह अपनी सतह पर द्रव (लिक्विड) अवस्था में पानी रख पाए और वहाँ पर जीव जी सकें। अगर कोई ग्रह अपने तारे की परिक्रमा वासयोग्य क्षेत्र से ज़्यादा पास कर रहा है तो सम्भावना अधिक है के उसपर पानी उबल कर लगभग ख़त्म हो जाएगा और उस ग्रह के वातावरण का तापमान भी जीव-जंतुओं के लिए बहुत अधिक गरम होगा। अगर इसके विपरीत कोई ग्रह अपने तारे के वासयोग्य क्षेत्र से ज़्यादा दूरी पर होगा तो उस पर बहुत सर्दी होगी और अगर पानी मौजूद भी हुआ तो सख्त बर्फ़ में जमा हुआ होगा और तारे से मिलने वाला प्रकाश भी शायद इतना कमज़ोर होगा के उसकी उर्जा पौधे जैसे जीवों के लिया काफ़ी नहीं है।

किसी तारे का वासयोग्य क्षेत्र उस तारे से कितनी दूरी पर है यह बात उस तारे पर निर्भर करती है। अगर तारा अधिक तेज़ी से विकिरण (रेडीएशन) देता है और बड़ा है, तो उसका वासयोग्य क्षेत्र किसी छोटे या अधिक ठन्डे तारे से अधिक दूरी पर होगा।

 गोल्डीलॉक्स क्षेत्र 
"वासयोग्य क्षेत्र" को अंग्रेज़ी में "हैबिटेबल ज़ोन" (habitable zone) कहा जाता है। अंग्रेज़ी की मशहूर "गोल्डीलॉक्स" की कहानी से प्रेरित होकर इस क्षेत्र को कभी-कभी "गोल्डीलॉक्स ज़ोन" (Goldilocks zone) भी बुलाया जाता है।"The Goldilocks Zone"  (Press release). NASA. October 2, 2003. Retrieved April 22, 2013.

 इन्हें भी देखें 
 ग़ैर-सौरीय ग्रह

 सन्दर्भ 

श्रेणी:परग्रही जीवन
श्रेणी:खगोल जीवविज्ञान
श्रेणी:तारे
श्रेणी:खगोलशास्त्र
श्रेणी:परग्रही चेतना की खोज
श्रेणी:हिन्दी विकि डीवीडी परियोजना
रामानन्द चट्टोपाध्याय

रामानन्द चट्टोपाध्याय (1865 – 1943) कोलकाता से प्रकाशित पत्रिका 'मॉडर्न रिव्यू' के संस्थापक, संपादक एवं मालिक थे। उन्हें भारतीय पत्रकारिता का जनक माना जाता है। वे अखिल भारतीय हिन्दू महासभा के अध्यक्ष भी रहे।

 परिचय 
इनका जन्म सन्‌ १८६५ ई. में बंगाल के बाँकुड़ा जिले के एक प्रतिष्ठित परिवार में हुआ था। आप एक मेधावी छात्र थे। बी.ए. एवं एम.ए. दोनों ही परीक्षाओं में आपने प्रथम श्रेणी में प्रथम स्थान प्राप्त किया। १८८७ ई. में आप कोलकाता के सिटी कालेज में प्राध्यापक पद पर नियुक्त हुए। आप केशवचंद्र सेन के संपर्क में आए और ब्रह्मसमाजी हो गए। फिर १८९५ ई. में कायस्थ पाठशाला इलाहाबाद में प्रिंसिपल हुए। इस पद पर आप १९०६ तक रहे। इसी कालेज से 'कायस्थ समाचार' एक उर्दू पत्र प्रकाशित होता था। इसका संपादनभार रामानंद बाबू पर आया। आपने उसका रूप ही बदल दिया, उर्दू के स्थान पर उसे अंग्रेजी का पत्र बना दिया तथा उसका उद्देश्य शिक्षाप्रचार रखा। १९०१ ई. में इंडियन प्रेस के चिंतामणि घोष के सहयोग से 'प्रवासी' बंगला मासिक पत्र निकाला। इसी समय मतभेद के कारण आपको कालेज से इस्तीफा देकर कोलकात्ता वापस आना पड़ा। बंगाल विभाजन के समय देश की राजनीतिक जागृति से आप अपने को अलग न रख सके। अतएव १९०७ में पुनः प्रयाग आकर 'माडर्न रिव्यू' प्रकाशित किया। 'मार्डन रिव्यू' की गिनती अंग्रेजी संसार के आधे दर्जन श्रेष्ठ पत्रों में की जाती थी। रामानन्द बाबू की शैली तेजयुक्त, प्रवाहपूर्ण और निर्लिप्त थी। 'माडर्न रिव्यू' के कुछ अंकों ने ही देश विदेश में अपना प्रभाव फैला लिया। उनके बढ़ते हुए प्रभाव को देखकर तथा उनकी आलाचनाओं से विचलित होकर यू.पी. सरकार ने उन्हें तुरन्त प्रान्त छोड़ने का आदेश दिया अतः वे पुन: कोलकाता वापस आ गए। कई प्रसिद्ध अंतरराष्ट्रीय लेखक 'माडर्न रिव्यू' में लेख लिखने में अपना गौरव मानते थे।
left|thumb|300px
रामानन्द बाबू ने ही सर्वप्रथ रवींद्रनाथ टैगोर को अंग्रेजी जगत्‌ के सम्मुख प्रस्तुत किया। रवि बाबू की सबसे पहली अंग्रेजी रचना 'माडर्न रिव्यू' में ही प्रकाशित हुई। १९२६ में राष्ट्रसंघ (लीग ऑव नेशन्स) की बैठक में उपस्थित होने के लिए आप आमंत्रित किए गए। इस बैठक में आप अपने ही खर्च से गए। सरकारी खर्च से यात्रा करना इसीलिए अस्वीकार कर दिया ताकि उनके स्पष्ट और निर्भीक विचारों पर किसी प्रकार भी आर्थिक दबाव की आँच न आने पाए। अमरीका के पादरी जे.टी.संडरलैंड की पुस्तक 'इंडिया इन बॉण्डेज' को आपने 'माडर्न रिव्यू' में धारावाहिक रूप में और बाद में 'प्रवासी' प्रेस से पुस्तक रूप में प्रकाशित की। यह पुस्तक जब्त कर ली गई और रामानंद बाबू को पुस्तक के प्रकाशन के लिए दंडित होना पड़ा। सर यदुनाथ सरकार और मेजर वामनदास वसु के ऐतिहासिक शोध विषयक लेख 'माडर्न रिव्यू' में छपे।

रामानन्द बाबू हिन्दी की व्यापकता से वे अनभिज्ञ न थे। उन्हें अनुभव हुआ कि बिना हिंदी का आश्रय लिए उनका उद्देश्य अपूर्ण रह जाएगा। इसी उद्देश्य से १९२८ में आपने हिंदी मासिक 'विशाल भारत' निकाला। 'विशाल भारत' में प्रवासी भारतीयों की समस्या पर विशेष ध्यान दिया गया।

आपकी लिखी तीन पुस्तकें - 'राजा राममोहन राय', 'आधुनिक भारत' तथा 'स्वशासन की ओर' भी उल्लेखनीय हैं। आप कुशल पत्रकार और लेखक ही नहीं वरन्‌ सच्चे समाजसुधारक भी थे। १९२९ ई. में लाहौर कांग्रेस के अवसर पर जात-पाँत तोड़क मंडल के अधिवेशन का सभापतित्व आपने किया। आप ५० वर्षों तक सार्वजनिक सेवाओं में रत रहे। आपकी मृत्यु ३० सितम्बर १९४३ को हुई।

कृतियाँ
 राजा राममोहन राय
 आधुनिक भारत
 स्वशासन की ओर (Towards Home Rule (1917))

बाहरी कड़ियाँ
बाबू रामानन्द चट्टोपाध्याय 

सन्दर्भ

श्रेणी:भारतीय सम्पादक
रैखिक शक्ति आपूर्ति

right|thumb|250px|बीजेटी और आप-एम्प की सहायता से 'रैखिक शक्ति आपूर्ति' का स्कीमैटिक
रैखिक शक्ति आपूर्ति (लिनियर पॉवर सप्लाई) वह शक्ति आपूर्ति है जिसमें आउटपुट को नियंत्रित करने वाली मुख्य शक्ति-युक्ति 'लिनियर रेंज' में काम करती है न कि 'स्विच मोड' या आन-आफ मोड में नहीं।

उदाहरण के लिये १५ वोल्ट आउटपुट वाला 7815 वोल्टेज नियंत्रक आईसी एक रैखिक शक्ति आपूर्ति है। इसी तरह 7812, 7805, 7915, 7912 आदि भी लिनियर पॉवर सप्लाई ही हैं।

 विशिष्तताएँ 
 आउटपुट का नियंत्रण बेहतर होता है। (कन्ट्रोल बैण्डविथ अधिक होती है)
 कम रव (न्वाजय) एवं ईएमआई
 शक्ति नियंत्रक युक्ति (डिवाइस) में विद्युत उर्जा का क्षय होता है जो उष्मा के रूप में प्रकट होती है एवं इसे गरम करती है। इसे ठंडा बनाये रखने के लिये अलग से उर्जा व्यय करके ट्ण्डा करना पड़ता है।
 इसकी दक्षता (efiiciency) कम होती है।
 इनका आकार एवं भार समान केवीए रेटिंग की एसएमपीएस की अपेक्षा बड़ा होता है।

 इन्हें भी देखें 
 स्विच मोड पॉवर सप्लाई

श्रेणी:शक्ति इलेक्ट्रॉनिकी
त्राय

त्राय (यूनानी : Ἴλιον, लातिन : Trōia और Īlium; तुर्की : Truva और Troia ; अंग्रेजी : Troy) वर्तमान तुर्की के ऊतरी-पश्चिमी अंतोलिया में स्थित एक नगर था। यह मिथकीय तथा वास्तविक शहर दोनो ही था। इसका उल्लीख ईलियद और कई अन्य यूनानी काव्यों में वर्णित ट्रॉजन युद्ध का केन्द्र बिन्दु था। 

 इन्हें भी देखें 
 ईजियाई सभ्यता
 काठ का घोड़ा

 बाहरी कड़ियाँ 
 सामान्य
 Troy on the Internet Educational website, University of Cincinnati
 Archaeology
 Project Troia - The new excavations at Troy
 digital reconstructions of the city
 Greek, Roman and Byzantine Pottery at Ilion (Troia)
 Coins from Ilion (Troia)
 Troy VII and the Historicity of the Trojan War
 
 भूगोल
 Geology corresponds with Homer’s description of ancient Troy, article by Neil Thomas on the University of Delaware site.

 मीडिया
 

श्रेणी:तुर्की के पुरातात्विक स्थान
श्रेणी:नष्ट नगर
श्रेणी:यूनानी मिथकीय स्थान
रेल दावा अधिकरण

रेल प्रशासन को सौंपे गए समान के खो जाने, क्षय हो जाने या सुपुर्दगी न होने तथा यात्रियों के हताहत होने की दशा मे अथवा यात्री को रेल दुर्घटना मे हुई हानि की दशा मे रेल प्रशासन की जवाबदेही रेल अधिनियम-१९८९ मे इंगित है। रेल दुर्घटना के विक्टिम या रेल यात्रा के दौरान यात्रियों को हुई हानि की स्थिति मे रेल उपयोगकर्ताओ को शीघ्र मुवावजा देने के लिए या किराया और माल भाडे की वापसी के मामलो के त्वरित निर्णय देने के लिए रेल दावा अधिकरण (Railway Claims Tribunal) की स्थापना की गई थी। ऐसा सोचा गया था की इस तरह का न्यायिक और तकनिकी सदस्यों वाला दावा अधिकरण जिसकी पीठ देश के विभिन्न भागो मे हो रेल उपयोगकर्ताओ को अतिशीघ्र राहत देगा और नागरिक न्यायालयों का भार कम करेगा।

 बाहरी कड़ियाँ 
 रेल दावा अधिकरण का जालघर

श्रेणी:भारतीय रेल